שחיקה אוטיסטית

שחיקה אוטיסטית היא מצב של תשישות נפשית, רגשית או פיזית אינטנסיבית שחווים חלק מהאוטיסטים. שחיקה אוטיסטית נגרמת מעומס חושי, רגשי וחברתי ובשל מאמצי התמודדות עם עולם שאינו מובן דיו. מחקרים מראים שבין הגורמים גם "מיסוך" (הסוואת האוטיזם) ולחץ הנובע מחיים בסביבה נוירוטיפיקלית שאינה רגישה מספיק לצרכים של אנשים אוטיסטים. שחיקה אוטיסטית יכולה להוביל לעיתים לאובדן מיומנויות ותפקוד כמו גם רגישות מוגברת לגירויים. נסיגה חברתית תוארה גם היא כתגובה לשחיקה אוטיסטית. שחיקה אוטיסטית יכולה להוביל לשאטדאון ומלטדאון אוטיסטיים, ויכולה גם להיגרם בעקבותם. הנושא נדון זמן רב באופן בלתי פורמלי בקהילה האוטיסטית, במיוחד בבלוגים ובמדיה החברתית, שחיקה אוטיסטית הייתה נושא למספר הולך וגדל של מחקרים מאז סוף שנות ה-2010. התפתחות זו נתפסת כדוגמה להשפעה הגוברת של סנגור עצמי של אוטיסטים על חקר אוטיזם אקדמי. מחקרים מצביעים על כך ששחיקה אוטיסטית שונה במהותה מדיכאון קליני ומשחיקה תעסוקתית. השוני קיים הן באטיולוגיה ובגורמים המובילים אליה, והן באופן ההשפעה על האדם. למשל, אנהדוניה ובעיות שינה אינן סימפטומים של שחיקה אוטיסטית, למרות שהן סימפטומים של דיכאון. בשונה משחיקה תעסוקתית, שחיקה אוטיסטית אינה חייבת בהכרח להתייחס לתעסוקה. היא אף מלווה ברגישות חושית מוגברת. שחיקה אוטיסטית שונה עוד יותר משחיקה תעסוקתית ומדיכאון קליני בכך שהן מוכרות וזוכות להכרה נרחבת. ההכרה מעניקה "תוקף" לשחיקה, מה שמקל על קבלת התמיכה הדרושה להחלמה. • תשישות כרונית. • אובדן מיומנויות: מיומנויות שנרכשו על ידי האדם נעלמות ויכולותיו מופחתות, בהשוואה למצב שבו הוא אינו בשחיקה אוטיסטית. בכלל זה נרשמת פגיעה במיומנויות הקוגניטיביות, בתפקודים הניהוליים, בזיכרון (לטווח ארוך וקצר), ביכולת המילולית ובדרכי התקשורת, ועוד. • הגברת רגישויות: רגישות גבוהה יותר לקולות, מרקמים, ריחות, טעמים, מראות ודומיהן, בהשוואה למצב הרגיל (ללא שחיקה אוטיסטית). בנוסף, עולה הרגישות לשינויי תוכניות ולגירויים חברתיים. • סובלנות מופחתת לגירויים: היכולת להכיל גירויים שונים נמוכה מהרגיל, מה שמוביל להופעת מלטדאון/שאטדאון בתדירות גבוהה יותר. • נראות אוטיסטית מוגברת: ריבוי מאפיינים התנהגותיים חיצוניים המזוהים עם אוטיסטים (כמו התנהגויות חזרתיות, קושי להתבטא מילולית, תנועות מווסתות ועוד) בעקבות קושי גובר למסך, וכן בעקבות תחושת מצוקה מוגברת וקשיים פנימיים. שחיקה אוטיסטית נגרמת מעומס חושי, רגשי וחברתי ובשל מאמצי התמודדות עם עולם שאינו מותאם דיו. היא נובעת בעיקר מההשפעה המצטברת של הצורך לנווט בעולם נוירוטיפיקלי. בין הגורמים לעומס ניתן למנות את הבאים: הציפיות והדרישות החיצוניות עולות על היכולת לעמוד בהן לאורך זמן, בעיקר ללא תמיכה והתאמה מספקת. מיסוך תמידי, במאמץ לא "להיראות" אוטיסט/ית ו/או לדכא התנהגות אוטיסטית, מרצון פנימי או מכפיה חיצונית. לחץ, מתח וסטרס, המוגברים בעקבות הקושי להתמודד עם שינויים והצורך להיות "תואם" לעולם. חוסר יכולת להתאושש מהר מספיק מכל הגורמים הקודמים, לפני ההתמודדות הבאה. שחיקה אוטיסטית יכולה להימשך בין חודשים לשנים, כתלות בגורמים שהובילו אליה. כדי להתאושש משחיקה, מומלץ לאוטיסטים לנסות להימנע מהמצבים הגורמים לה, דבר שלעיתים קשה עד בלתי אפשרי - למשל, אם מדובר בגורמי לחץ הקשורים למקום העבודה, או לתפעול משק הבית. הכרה מוקדמת בשחיקה אוטיסטית יכולה לעזור בהתמודדות איתה, שכן היא לרוב מתרחשת עקב הצטברות אירועים ודרישות. עם זאת, לא תמיד זה אפשרי, בעיקר לאור נסיבות החיים ולאור כך שאוטיסטים רבים חווים גם אלקסיתימיה ופגיעה באינטרוספציה. מתח וחרדה גורמים להחמרה של הסימפטומים האוטיסטים. הימנעות ממצבי מתח, שינויים מוגברים ועודף גירויים יכולים להועיל לאוטיסטים. תשומת לב לצרכים של הפרט, עיסוק בתחומי עניין מיוחדים, הימנעות מגירויים, הימנעות ממצבי עומס, חשחוש, ו"הסרת המסכה" דווחו כמועילים. פרגוס מאריי (2019): שחיקה אוטיסטית: ראיון עם החוקרת דורה ריימייקר "המדריך לאדם חושב לאוטיזם." שרה דיוורדט (2020): הסבר על שחיקה אוטיסטית- קרן סימונס דורה ריימייקר (2022): הבנת שחיקה אוטיסטית האגודה הלאומית לאוטיסטים על שחיקה אוטיסטית בפייסבוק של מרוצפות. - 2022 Autistic burnout, explained, Spectrum | Autism Research News, ‏2020-03-30 (באנגלית אמריקאית) Samuel R. C. Arnold*%1,2, Julianne M. Higgins%1,2, Janelle Weise1 , Aishani Desai3 , Elizabeth Pellicano4,2, and Julian N. Trollor1,2, [https://discovery.ucl.ac.uk/id/eprint/10163509/2/Pellicano_Accepted%20Version%20-%20Confirming%20the%20Nature%20of%20Autistic%20Burnout.pdf Title: Confirming the nature of autistic burnout Running head: Confirming autistic burnout] פסיכולוגיה עברית, תת־האבחון, המאפיינים והטיפול במבוגרים עם אוטיזם בתפקוד גבוה, באתר פסיכולוגיה עברית Samuel Rc Arnold, Julianne M. Higgins, Janelle Weise, Aishani Desai, Elizabeth Pellicano, Julian N. Trollor, Towards the measurement of autistic burnout, Autism, 2023-01-13 Raymaker, Dora M.; Teo, Alan R.; Steckler, Nicole A.; Lentz, Brandy; Scharer, Mirah; Delos Santos, Austin; Kapp, Steven K.; Hunter, Morrigan; Joyce, Andee; Nicolaidis, Christina (2020). ""Having All of Your Internal Resources Exhausted Beyond Measure and Being Left with No Clean-Up Crew": Defining Autistic Burnout". Autism in Adulthood (באנגלית). 2 (2): 132–143. doi:10.1089/aut.2019.0079. PMC 7313636. PMID 32851204. Higgins, Julianne M; Arnold, Samuel RC; Weise, Janelle; Pellicano, Elizabeth; Trollor, Julian N (2021). "Defining autistic burnout through experts by lived experience: Grounded Delphi method investigating #AutisticBurnout". Autism (באנגלית). 25 (8): 2356–2369. doi:10.1177/13623613211019858. PMID 34088219. Arnold, Samuel RC; Higgins, Julianne M; Weise, Janelle; Desai, Aishani; Pellicano, Elizabeth; Trollor, Julian N (2023). "Towards the measurement of autistic burnout". Autism (באנגלית). doi:10.1177/13623613221147401. PMID 36637292. Mantzalas, Jane; Richdale, Amanda L.; Dissanayake, Cheryl (2022). "A conceptual model of risk and protective factors for autistic burnout". Autism Research (באנגלית). 15 (6): 976–987. doi:10.1002/aur.2722. PMID 35416430. על מלטדאון, שאטדאון וברנאאוט אוטיסטיים, באתר Dstore Mantzalas, Jane; Richdale, Amanda L.; Adikari, Achini; Lowe, Jennifer; Dissanayake, Cheryl (2022). "What Is Autistic Burnout? A Thematic Analysis of Posts on Two Online Platforms". Autism in Adulthood (באנגלית). 4 (1): 52–65. doi:10.1089/aut.2021.0021. PMC 8992925. PMID 36605565. Deweerdt, Sarah (2020-03-30). "Autistic burnout, explained". Spectrum (באנגלית אמריקאית). Simons Foundation. doi:10.53053/bpzp2355. נבדק ב-2023-05-09. Sedgewick, Felicity; Hull, Laura; Ellis, Helen (2022). Autism and Masking: How and Why People Do It, and the Impact It Can Have. London: Jessica Kingsley Publishers. ISBN 978-1-78775-580-2. OCLC 1287133295. Jerry Arsenault, Shutdowns and Stress in Autism, Autism Awareness, ‏2006-11-27 Dora M. Raymaker, Alan R. Teo, Nicole A. Steckler, Brandy Lentz, Mirah Scharer, Austin Delos Santos, Steven K. Kapp, Morrigan Hunter, Andee Joyce, Christina Nicolaidis, “Having All of Your Internal Resources Exhausted Beyond Measure and Being Left with No Clean-Up Crew”: Defining Autistic Burnout, Autism in Adulthood 2, 2020-06, עמ' 132–143 doi: 10.1089/aut.2019.0079 Raymaker, Dora (2022-03-01). "Understanding autistic burnout". www.autism.org.uk (באנגלית). National Autistic Society. נבדק ב-2023-05-09.